Държавен вестник, бр. 62, 2012 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  62
РЕШЕНИЕ № 3266-П 
от 30 юли 2012 г.
На основание чл. 1, ал. 2, т. 5, чл. 3, ал. 3, т. 3, 
буква „д“, чл. 4, ал. 3, чл. 8, ал. 10 и чл. 32, ал. 3, 
т. 1 ЗПСК, чл. 1, чл. 5 и чл. 6, ал. 1 от Наред­
бата за търговете и конкурсите, чл. 7, ал. 1, т. 4 
и чл. 20, ал. 1, т. 3, ал. 2 и 3 от Устройствения 
правилник на Агенцията за приватизация и след­
приватизационен контрол и протоколно решение 
№ 1880 от 30.07.2012 г. на изпълнителния съвет 
Агенцията за приватизация и следприватизаци­
онен контрол реши:
1. Продажбата на поземлен имот – частна дър­
жавна собственост – идентификатор 07079.605.285, 
с площ 2980 кв. м, намиращ се в „Промишлена 
зона-север“, гр. Бургас, община Бургас, област 
Бургас (наричан по-нататък „имота“) да се извърши 
чрез публичен търг с явно наддаване.
2. Търгът ще се проведе при следните условия:
2.1. начална тръжна цена – 80 000 лв. (без вклю­
чен данък добавена стойност), която се оферира 
в левoве и се заплаща съгласно изискванията, 
съдържащи се в тръжната документация;
2.2. стъпка на наддаване – 4000 лв. (без вклю­
чен данък добавена стойност);
2.3. депозитът за участие е парична вноска 
16 000 лв. (без включен данък добавена стой­
ност) или равностойността им в евро, която се 
превежда по банковата сметка на Агенцията за 
приватизация и следприватизационен контрол, 
посочена в тръжната документация, най-късно до 
изтичане на срока за подаване на предложения;
2.4. тръжната документация се закупува в Аген­
цията за приватизация и следприватизационен 
контрол – София, ул. Аксаков 29, стая 406, в срок 
до 10-ия ден считано от датата на обнародване 
на решението в „Държавен вестник“, на цена 
500 лв. (с включен данък добавена стойност) или 
равностойността им в евро и се заплаща, както 
следва: в касата на Агенцията за приватизация 
и следприватизационен контрол – само в левове 
или чрез банков превод по сметка на Агенцията 
за приватизация и следприватизационен контрол: 
IBAN BG39 BNBG 9661 3100 1530 01, BIC код 
BNBGBGSD; плащането се извършва преди по­
лучаване на тръжната документация; разходите 
по заплащането на тръжната документация са 
за сметка на лицата;
2.5. тръжната документация се получава след 
представяне на документ, от който да е видно 
лицето, оправомощено да закупи тръжната до­
кументация; в случай че документът по предход­
ното изречение е съставен на език, различен от 
българския, същият следва да бъде придружен с 
превод на български език;
2.6. срок за подаване на предложения за участие 
в търга – до 11 ч. българско време на 15-ия ден 
считано от датата на обнародване на решението 
в „Държавен вестник“; предложенията се пода­
ват в стая 209 на Агенцията за приватизация и 
следприватизационен контрол;
2.7. не се допускат до участие в търга: кон­
сорциуми; офшорни дружества; лица, които имат 
просрочени публични задължения към българска­
та държава; лица, които са в ликвидация; лица, 
обявени в несъстоятелност или са в производство 
за обявяване в несъстоятелност, както и лица, 
осъдени за банкрут; чужденци и/или чуждестран­
ни юридически лица, неотговарящи на условията 
на чл. 29 от Закона за собствеността, или лица, 
за които със закон е установено, че нямат право 
да придобиват право на собственост върху земя 
на територията на Република България;
2.8. посещения и оглед на имота могат да се 
извършват всеки работен ден до началния час на 
провеждане на търга след закупуване на тръжната 
документация и представяне на удостоверение 
за право на извършване на оглед, издадено от 
Агенцията за приватизация и следприватизаци­
онен контрол;
2.9. търгът ще се проведе на 15-ия ден счи­
тано от датата на обнародване на решението в 
„Държавен вестник“ от 11 ч. българско време в 
сградата на Агенцията за приватизация и след­
приватизационен контрол. 
3. Утвърждава тръжната документация за 
продажба на имота и проекта на договор за при­
ватизационна продажба като част от нея.
4. Режийните разноски за имота в размер 
две на сто върху цената, достигната на търга, се 
заплащат в съответствие с разпоредбата на чл. 8, 
ал. 10 ЗПСК.
Изпълнителен директор: 
Ем. Караниколов
7503
СТОЛИЧНА ОБЩИНА
РЕШЕНИЕ № 408 
от 19 юли 2012 г.
В процеса на изработването на Общия устрой­
ствен план на Столична община след анализ на 
състоянието на териториите на съществуващите 
жилищни комплекси бе направен извод, че са 
налице обективно съществуващи проблеми, свър­
зани, от една страна, с наличието на реституирани 
имоти, попадащи в междублоковите пространства 
и засягащи реализирани вече благоустройствени 
мероприятия, а от друга – законосъобразните 
възможности за застрояване на тези имоти. В 
ЗУЗСО са предвидени механизми за съхраняване 
на средата и характера на жилищните компле­
кси и териториите, изградени по комплексен 
начин, като за решаването на проблемите на 
тези територии е залегнало изготвянето на „Спе­
циализирана програма за преструктуриране на 
жилищните комплекси, подобряване на средата 
им и съхраняване на благоустроените площи в 
междублоковите пространства“.
В изпълнение решението на Постоянната ко­
мисия по устройство на територията, архитектура 
и жилищна политика към СОС от заседанието 
є, проведено на 7.10.2009 г. (писмо № 6602-667 
от 14.10.2009 г.), следва да се изработят подробни 
устройствени планове – планове за регулация и 
режими на застрояване за преструктуриране на 
ж.к. Люлин. За създаване на условия за ефектив­
но провеждане на процедурите по одобряване на 
ПРЗ и провеждане на обществените обсъждания